شەفەق نیوز/ کشاورزیگ بەلجیکی لەناو دالیە و بوەسان خوەی
لە ئاوایییگ کەفێدە ناوبەین بەلجیکا و فەڕەنسا، لە وەخت جفتکردن سەنگیگ کەفێدە نوای
تراکتۆرەگەی، ئەویش دەێدەی وەر گاوەسن و سەنگەگە دویرەو خەێد.
دویای ئەوە ئاشکرا بوی ک ئەو سەنگە جوور هووم دیاریکردن سنور
ناوبەین دوو دەوڵەتەگە بویە، ک کابرای کشاورز وەخوەی نەزانستگە سنوور بەلجیکا تا دوو
مەتر و ٢٩ سانتیمەتر بردگەسە ناو خاک فەڕەنسا.
ئەو کارە لە هەر شوینیگ لە جهان بویاتاد شایەت گرفتیگ سیاسی
دروس بکرداد، وەلی لە بەلجیکا و فەڕەنسا بویەسە هەنەکی و گاڵتە.
دەیڤید لاوکس وەرپرس شارەوانی ئەو ئاوایە باس کردگە ک ئەو
کشاورزە وەو کارە سنوور بەلجیکا گەورەو کردگە و فەڕەنسا بویچگەو بویە، و ئەوەیش کردەوی
خاسیگ نییە.
